

ประกาศองค์การบริหารส่วนตำบลอินคีรี

เรื่อง รายชื่อผู้ผ่านการสรรหาและการเลือกสรรเป็นพนักงานจ้าง

----------------------------------

ตามที่องค์การบริหารส่วนตำบลอินคีรี ได้ประกาศรับสมัครบุคคลเพื่อการสรรหาและการเลือกสรรเป็นพนักงานจ้าง ประเภทพนักงานจ้างตามภารกิจ ตำแหน่ง ผู้ช่วยเจ้าหน้าที่พัฒนาชุมชน จำนวน 1 อัตรา ตามประกาศองค์การบริหารส่วนตำบลอินคีรี ลงวันที่ 6 สิงหาคม 2555 นั้น

บัดนี้ องค์การบริหารส่วนตำบลอินคีรี ได้ดำเนินการสรรหาและการเลือกสรร โดยการประเมินสมรรถนะด้วยวิธีการสอบข้อเขียนและสอบสัมภาษณ์เรียบร้อยแล้ว จึงขอประกาศรายชื่อผู้ผ่านการสรรหาและการเลือกสรรเป็นพนักงานจ้างขององค์การบริหารส่วนตำบลอินคีรี ดังนี้

**พนักงานจ้างตามภารกิจ ตำแหน่ง ผู้ช่วยเจ้าหน้าที่พัฒนาชุมชน**

|  |  |  |  |
| --- | --- | --- | --- |
| **ลำดับที่** | **เลขประจำตัวสอบ** | **ชื่อ-สกุล** | **หมายเหตุ** |
| 1 | 01 | นายอภินันท์ เชาวลิต |  |

ทั้งนี้ ขอแจ้งให้ผู้ผ่านการสรรหาและการเลือกสรรได้ทราบว่า

1. บัญชีผู้ผ่านการสรรหาและเลือกสรร ใช้ได้ไม่เกิน 1 ปี นับตั้งแต่วันขึ้นบัญชีแต่ถ้ามีการสรรหาและเลือกสรรในตำแหน่งเดียวกันนี้อีก และได้ขึ้นบัญชีผู้ผ่านสรรหาและเลือกสรรได้ใหม่แล้ว บัญชีผู้ผ่านการสรรหาและเลือกสรรได้ครั้งนี้เป็นอันยกเลิก

2. ผู้ผ่านการสรรหาและเลือกสรร ผู้ใดได้ขึ้นบัญชีผู้ผ่านการสรรหาและเลือกสรรดังกล่าวข้างต้น ถ้ามีกรณีอย่างใดอย่างหนึ่ง ดังต่อไปนี้ให้เป็นอันยกเลิกการขึ้นบัญชีนั้นไว้ในบัญชีผู้ผ่านการสรรหาและเลือกสรรได้ คือ

2.1 ผู้นั้นได้ขอสละสิทธิ์การสั่งจ้างในตำแหน่งที่สอบได้

2.2 ผู้นั้นไม่มารายงานตัวเพื่อรับการสั่งจ้างเป็นพนักงานจ้างภายในเวลาที่กำหนด

2.3 ผู้นั้นมีเหตุที่ไม่อาจเข้าปฏิบัติหน้าที่ได้ตามกำหนดเวลาที่สั่งจ้างในตำแหน่งที่สอบได้

3. หากปรากฏภายหลังว่าผู้ผ่านการสรรหาและเลือกสรรรายใดมีคุณสมบัติทั่วไปและคุณสมบัติเฉพาะตำแหน่งไม่ตรงตามประกาศรับสมัคร หรือคุณวุฒิที่รับสมัครสอบ ก.พ. มิได้รับรองว่าเป็นคุณวุฒิตรงตามประกาศรับสมัครสอบ ถึงแม้ว่าจะเป็นผู้ผ่านการสรรหาและเลือกสรรได้ ก็จะไม่มีสิทธิ์ได้รับการสั่งจ้างเป็นพนักงานจ้าง

ทั้งนี้ องค์การบริหารส่วนตำบลอินคีรี จะแจ้งให้ผู้ที่ผ่านการสรรหาและเลือกสรรได้ลำดับที่ 1 ทำสัญญาจ้าง ภายหลังจาก ก.อบต.จังหวัดนครศรีธรรมราช พิจารณาให้ความเห็นชอบเสร็จเรียบร้อยแล้ว

จึงประกาศให้ทราบโดยทั่วกัน

ประกาศ ณ วันที่ 4 กันยายน พ.ศ. 2555



(นายสันต์ กิ่งรัตน์)

นายกองค์การบริหารส่วนตำบลอินคีรี